

 REPUBLIKA HRVATSKA

VARAŽDINSKA ŽUPANIJA

 GRAD IVANEC

 GRADSKO VIJEĆE

KLASA: 023-05/21-01/07

URBROJ: 2186/012-02/05-21-2

Ivanec, 17. lipnja 2021.

**Z A P I S N I K**

**od 17. lipnja 2021. godine**

s 2. sjednice Gradskog vijeća Grada Ivanca održane elektroničkim putem.

Zapisnik izradila: Snježana Canjuga.

Sjednica se održava elektroničkim putem.

Vijećnicima su materijali za 2. sjednicu Gradskog vijeća dostavljeni na e-mail adrese.

Obrasci za glasovanje dostavljeni su vijećnicima također na e-mail adrese. Kod održavanja elektroničke sjednice članovi Vijeća dužni su se na točku dnevnoga reda očitovati na način da se u obrascu za glasovanje navede naziv točke dnevnog reda o kojoj se izjašnjavaju uz navođenje „za“, „protiv“ ili „suzdržan“, uz napomenu da nakon izvršenog glasovanja obrasce dostave na e-mail adresu grad@ivanec.hr zaključno s danom 17. lipnja 2021. godine do 13,00 sati.

Konstatira se da se glasovanju elektronskim putem odazvalo svih 15 vijećnika: Babić Antun, Car Matišić Martina, Cikač Ljudvek, Đuras Zdenko, Geci Smoljo Kristina, Gotal Elvis, Grđan Josip, Kozina Stjepan, Mudri Božica, Patekar Dalibor, Ivanec, Rohtek Miroslav, Sedlar Ivan, Sedlar Nikola, Slunjski Mihael, Spasojević Goran, Ivanec.

Za sjednicu je dostavljen sljedeći

**D N E V N I R E D**

1. **Odluka o ukidanju svojstva javnog dobra u općoj uporabi - nerazvrstana cesta na dijelu k.č.br. 2937, k.o. Ivanec**

**TOČKA 1.**

**Odluka o ukidanju svojstva javnog dobra u općoj uporabi - nerazvrstana cesta na dijelu k.č.br. 2937, k.o. Ivanec**

Nakon dostavljanja obrasca o glasovanju od strane vijećnika o Odluci o ukidanju svojstva javnog dobra u općoj uporabi - nerazvrstana cesta na dijelu k.č.br. 2937, k.o. Ivanec, konstatira se sljedeće: svih 15 vijećnika glasovalo je „za“ te Gradsko vijeće Grada Ivanca jednoglasno, donosi

 **O D L U K U**

 **o ukidanju svojstva javnog dobra u općoj uporabi**

 **– nerazvrstana cesta na dijelu k.č.br. 2937 k.o. Ivanec**

Članak 1.

 Ovom Odlukom utvrđuje se ukidanje svojstva javnog dobra u općoj uporabi – nerazvrstana cesta na dijelu nekretnine označene kao k.č.br. 2937 k.o. Ivanec, u naravi POLJSKI PUT POD OGRADI, u površini od 627 m2, sukladno Prijavnom listu za k.č.br. 2937 i dr. u k.o. Ivanec (Geodetski elaborat br. 2021-135, izrađen od Geoizmjera d.o.o., Ivanec, Ak. M. Maleza 3), koji je sastavni dio ove Odluke, u svrhu formiranja građevinske parcele sukladno prostorno planskoj dokumentaciji Grada Ivanca.

Članak 2.

 Utvrđuje se da je trajno prestala potreba za korištenjem dijela predmetne nekretnine kao javnog dobra u općoj uporabi – nerazvrstana cesta, iz članka 1. ove Odluke, te se isključuje iz opće uporabe.

Članak 3.

 Temeljem ove Odluke, Općinski sud u Varaždinu, Stalna služba u Ivancu, izvršit će brisanje statusa javnog dobra u općoj uporabi – nerazvrstana cesta na dijelu nekretnine iz članka 1. ove Odluke, te će izvršiti upis prava vlasništva na ime i u korist: Grad Ivanec, Ivanec, Trg hrvatskih ivanovaca 9b, OIB 84121580205.

Članak 4.

 Ova Odluka stupa na snagu danom donošenja i objavljuje se u „Službenom vjesniku Varaždinske županije“.

Obrasci za glasovanje za 2. sjednicu Gradskog vijeća u privitku su ovog Zapisnika i

njegov su sastavni dio.

Dovršeno u 13,00 sati.

ZAPISNIK IZRADILA: PREDSJEDNIK GRADSKOG

Snježana Canjuga VIJEĆA GRADA IVANCA:

 Dalibor Patekar